wannaphong/clean_thaiwikipedia huggingface dataset:
# ปูอัด
ปูอัด เป็นอาหารประเภทคามาโบโกะ มีส่วนผสมในการผลิตคือเนื้อปลาบด มีรูปร่างคล้ายก้ามปูหรือขาปูโดยที่เห็นบ่อย ๆ ในตลาดจะมีรูปแบบคล้ายขาของปูหิมะหรือปูแมงมุมญี่ปุ่น

ส่วนมากปูอัดจะทำมาจากปลาอะแลสกาพอลล็อกซึ่งสามารถพบในมหาสมุทรแปซิฟิกตอนเหนือ และส่วนผสมอื่น ๆ เช่น ข้าวสาลี ไข่ขาวหรืออาจเพิ่มสารประกอบอื่น ๆ ด้วย เช่น กลิ่นปูเทียม และสีแดงที่ผิวด้านนอก

 ประวัติ 
บริบัทซูงิโย (Sugiyo Co., Ltd.,) ของประเทศญี่ปุ่นได้จดสิทธิบัตรเนื้อปูเทียมขึ้นใน ค.ศ. 1973 ในชื่อคานิกามะ (Kanikama)

ใน ค.ศ. 1974 บริษัทโอซากิ (Osaki Suisan Co., Ltd.,) ของประเทศญี่ปุ่นได้จดสิทธิบัตรเนื้อปูเทียมที่มีลักษณะเป็นแท่งขึ้น

ใน ค.ศ. 1976 บริษัทบาเรลซัน (The Berelson Company) ในซานฟรานซิสโก รัฐแคลิฟอร์เนีย สหรัฐ ซึ่งทำงานกับบริบัทซูงิโยได้แนะนำว่าคานิกามะนั้นเป็นชื่อที่ใช้ในประเทศญี่ปุ่น แต่ในต่างประเทศนั้นได้ใช้ชื่อว่า Krab Sticks, Ocean Sticks, Sea Legs และ Imitation Crab Sticks เนื่องจากในทางกฎหมายนั้นไม่สามารถใช้ชื่อ Crab Sticks ได้เพราะเนื่อปูเทียมนี้ไม่มีส่วนผสมของเนื้อปู
# สแลมมี่เวอร์ซารี่ (2016)
สแลมมี่เวอร์ซารี่ (2016)  เป็นรายการเพย์-เพอร์-วิวมวยปล้ำอาชีพของ Total Nonstop Action Wrestling (TNA) โดยจะจัดในวันที่ 12 มิถุนายน ค.ศ. 2017 ที่สนามImpact Zone ในเมืองออร์แลนโด, รัฐฟลอริดา โดยสแลมมี่เวอร์ซารี่ครั้งนี้เป็นครั้งที่ 14 และเป็นรายการเพย์-เพอร์-วิวแรกในปี ค.ศ. 2016

เบื้องหลัง
สแลมมี่เวอร์ซารี่ 2016 กับ ประเภทแมตช์การปล้ำ จะถูกกำหนดโดย การวางพล็อตเรื่อง และ เขียนบท โดยนักมวยปล้ำจะถูกวางตัวให้เป็น ธรรมะ หรือ อธรรม ทั้งหมดโดยการจัดแมตช์ นักมวยปล้ำทั้งหมดในอิมแพ็คเรสต์ลิง บางคนเท่านั้นที่มีความบาดหมางจากรายการทีวีของ อิมแพ็คเรสต์ลิง จะได้มาแสดงที่ สแลมมี่เวอร์ซารี่ 2016

ในศึกอิมแพ็ค เรสต์ลิง (15 มีนาคม ค.ศ. 2016) ดรูว์ แกลโลเวย์ ได้ใช้สิทธิ์กระเป๋า Feast or Fired ในการชิงแชมป์โลก TNA กับ แมต ฮาร์ดี และชนะได้แชมป์มาได้เป็นสมัยแรก ต่อมาเขาได้ป้องกันแชมป์กับ เจฟฟ์ ฮาร์ดี ในศึกอิมแพ็ค เรสต์ลิง (29 มีนาคม ค.ศ. 2016) ต่อมาในศึกอิมแพ็ค เรสต์ลิง (20 เมษายน ค.ศ. 2016) แลชลีย์ ได้ออกมาลอบทำร้ายด้วยท่า Spear ใส่ ดรูว์ แกลโลเวย์ ถึง 2 ครั้งตอนปิดรายการ และในศึกอิมแพ็ค เรสต์ลิง (3 พฤษภาคม ค.ศ. 2016) แลชลีย์ เอาชนะแมทช์การปล้ำสามเส้า หาผู้ท่าชิงแชมป์โลก TNA กับ เจฟฟ์ ฮาร์ดี และไมค์ เบนเนตต์ โดยหลังแมทช์ ดรูว์ แกลโลเวย์ ได้ออกมาเผชิญหน้าและตีกันในเวที ในศึกอิมแพ็ค เรสต์ลิง (17 พฤษภาคม ค.ศ. 2016) แลชลีย์ ได้เจอกับดรูว์ แกลโลเวย์ ชิงแชมป์โลก TNA ในแมทช์การปล้ำ Lumberjack แต่แมทช์จบลงแบบไม่มีผลตัดสินด้วยเหล่านักมวยปล้ำที่อยู่ข้างล่าง ในศึกอิมแพ็ค เรสต์ลิง (17 พฤษภาคม ค.ศ. 2016) ดิคซี คาร์เตอร์-ซาลินาส ได้ประกาศให้แลชลีย์ เจอกับดรูว์ แกลโลเวย์ ชิงแชมป์โลก TNA อีกครั้งในศึกสแลมมี่เวอร์ซารี่ หลังจากเห็นความวุ่นวายในแมทช์เมื่อสัปดาห์ก่อนหน้านี้ ในศึกอิมแพ็ค เรสต์ลิง (6 มิถุนายน ค.ศ. 2016) แมต ฮาร์ดีได้ขอท่าชิงแชมป์โลก TNA จาก ดรูว์ แกลโลเวย์ แต่จบลงด้วย DQ โดยแลชลีย์ออกมาลอบทำร้ายดรูว์ แกลโลเวย์

ในศึกอิมแพ็ค เรสต์ลิง (31 พฤษภาคม ค.ศ. 2016) Eli Drake ได้ใช้สิทธิ์กระเป๋า Feast or Fired ในการชิงแชมป์คิงออฟเม้นต์เท็นต์ TNA จากBram และชนะได้แชมป์เส้นแรกในสมาคม TNA หลังจากการทำร้ายของแลชลีย์ 2 วันต่อมาในวันที่ 2 มิถุนายน ดิคซี คาร์เตอร์-ซาลินาส ได้ประกาศแมทช์การปล้ำชิงแชมป์คิงออฟเม้นต์เท็นต์ TNAทาง Facebook ให้รีแมทช์ชิงแชมป์อีกครั้งในศึกสแลมมี่เวอร์ซารี่ ต่อมาในศึกอิมแพ็ค เรสต์ลิง (7 มิถุนายน ค.ศ. 2016) Drake พร้อมกับ Decay, Basile Baracca และ Baron Dax ำด้เอาชนะ Bram, Grado, Mahabali Shera และ The BroMans ในแมทช์การปล้ำแทกทีม 6 คน

ทาง TNA ได้ประกาศแมทช์การปล้ำสี่เส้า ชิงแชมป์เอ็กซ์ดิวิชั่น ในศึกสแลมมี่เวอร์ซารี่ ทางเว็บไซต์ ได้แก่ แชมป์เอ็กซ์ดิวิชั่น Trevor Lee, Andrew Everett, Eddie Edwards และDJ Z

แมทช์การปล้ำ

ดูเพิ่ม

 รายชื่อเพย์-เพอร์-วิวของทีเอ็นเอ
 ทีเอ็นเอ สแลมไมเวอร์เซรี่
 มวยปล้ำอาชีพในปี พ.ศ. 2559
# พรรคคอมมิวนิสต์อินโดจีน
พรรคคอมมิวนิสต์อินโดจีน  เป็นพรรคคอมมิวนิสต์หนึ่งในสามพรรคที่เป็นต้นกำเนิดของพรรคคอมมิวนิสต์เวียดนาม โดยอีกสองพรรคคือ พรรคคอมมิวนิสต์อันนัม และพันธมิตรคอมมิวนิสต์อินโดจีน

ในเดือนมีนาคม พ.ศ. 2471 สมาชิกหัวรุนแรงของสมาคมยุวชนเพื่อการปฏิวัติเวียดนามได้แก่ โฮจิมินห์, เจิ่น วัน กุง, เหงียน ดุ๊ก กั๋ญ, จิ่ญ ดิ่ญ กื๋ว, โด๋ หง็อก ซู, เซือง หัก ดิ๊ญ, โง ซา ตึ และกีม โตน ได้จัดตั้งกลุ่มคอมมิวนิสต์กลุ่มแรกในอินโดจีนฝรั่งเศส และได้ประกาศตัวเป็นศูนย์กลางของพรรคคอมมิวนิสต์ที่จะจัดตั้งขึ้นในอนาคต เจิ่น วัน กุงได้รับเลือกเป็นเลขาธิการของกลุ่ม ทั้งนี้ กุงและอีกสองคนคือจิ่ญ ดิ่ญ กื๋ว และกีม โตนได้เข้าร่วมการประชุมของสมาคมยุวชนเพื่อการปฏิวัติเวียดนาม ที่จัดในฮ่องกงเมื่อเดือนพฤษภาคม พ.ศ. 2472 ในการประชุมครั้งนี้พวกเขาได้เสนอที่จะเปลี่ยนสมาคมไปเป็นพรรคคอมมิวนิสต์แต่ถูกปฏิเสธ ทั้งสามคนได้ประท้วงโดยออกจากห้องประชุม และถูกขับออกจากสมาคมในที่สุด

ในวันที่ 17 มิถุนายน พ.ศ. 2472 กลุ่มนิยมคอมมิวนิสต์ดังกล่าวได้ประชุมร่วมกันที่ฮานอย และตกลงจัดตั้งพรรคคอมมิวนิสต์อินโดจีน พรรคได้ออกหนังสือพิมพ์ บั๊วเหลี่ยม (, "ค้อนและเคียว") หลังจากนั้นไม่นาน มีการจัดตั้งพรรคคอมมิวนิสต์อันนัมในอินโดจีน เมื่อเดือนสิงหาคม พ.ศ. 2472 และพรรคปฏิวัติใหม่แห่งเวียดนามที่ได้เปลี่ยนมาเป็นพันธมิตรคอมมิวนิสต์อินโดจีน ในเดือนมกราคม พ.ศ. 2472 ต่อมา ใน พ.ศ. 2473 โฮจิมินห์ได้ประสานงานจนมีการรวมทั้งสามพรรคเข้าด้วยกันเป็นพรรคคอมมิวนิสต์เวียดนาม
# คูโจ นินชิ
คูโจ นินชิ (; 31 ตุลาคม 1716 – 3 กุมภาพันธ์ 1782) หรือที่รู้จักในชื่อ ฟูจิวาระ โนะ นินชิ  จักรพรรดินีแห่งจักรพรรดิญี่ปุ่นโดยเป็นจักรพรรดินีหรือชูงูใน จักรพรรดิโกะ-โทบะ จักรพรรดิองค์ที่ 82

 โอรส-ธิดา 
 เจ้าหญิงโชชิ (1738–1754) จักรพรรดินีที่ไม่ได้เสกสมรสและพระราชมารดาบุญธรรมหรือ จุงโบะ ในจักรพรรดิจุนโตกุ จักรพรรดิองค์ที่ 84

 บันทึก
# บังคลาเทศพิมาน
สายการบินบังกลาเทศพิมาน บริษัท สายการบินบังกลาเทศพิมาน จำกัด เป็นสายการบินประจำชาติของประเทศบังกลาเทศ ก่อตั้งเมื่อวันที่ 4 มกราคม ค.ศ. 1972 มีฐานการบินอยู่ที่ท่าอาอากาศยานนานาชาติชาฮ์ลายัล และยังให้บริการเที่ยวบินจากฐานการบินรองที่ท่าอากาศยานนานาชาติชาห์ อมานัท ในจิตตะกอง และท่าอากาศยานนานาชาติออสมานี ในสิเลฏ

 ประวัติ 
สายการบินบังกลาเทศพิมานถูกก่อตั้งขึ้นเมื่อวันที่ 4 มกราคม ค.ศ. 1972 ในฐานะสายการบินแห่งชาติของบังกลาเทศภายใต้กฎหมายพิมาน ตามคำสั่งประธานาธิบดีหมายเลข 126 โดยได้มีการนำอดีตพนักงาน 2,500 คน รวมถึงนักบินสิบเจ็ดคนจากปากีสถานอินเตอร์เนชันแนลแอร์ไลน์มาเริ่มดำเนินกิจการ ซึ่งได้ยื่นข้อเสนอต่อรัฐบาลในวันที่ 31 ธันวาคม ค.ศ. 1971 หลังจากได้รับเอกราชของบังกลาเทศThe History of Biman Bangladesh Airlines. Jatree. Biman Bangladesh Airlines. January–March 1987.  โดยเดิมใช้ชื่อ แอร์บังกลาเทศ แต่ก็เปลี่ยนเป็นชื่อปัจจุบันในเวลาต่อมา"World airlines – Bangladesh Biman". Flight International. Vol. 101, no. 3296. 18 May 1972. p. 16. Archived from the original on 1 January 2023.

ในวันที่ 4 กุมภาพันธ์ ค.ศ. 1972 บังกลาเทศพิมานเริ่มให้บริการภายในประเทศ โดยเริ่มให้บริการเที่ยวบินเชื่อมธากากับจิตตะกอง เจสซอร์ และสิเลฏ โดยใช้เครื่องบินดักลาส ดีซี-3 หนึ่งลำจากอินเดีย"World airline survey – Bangladesh Biman". Flight International. Vol. 103, no. 3341. 22 March 1973. p. 446. Archived from the original on 1 January 2023. หลังจากการตกของเครื่องบินลำเดียวในฝูงบินในวันที่ 10 เดือนกุมภาพันธ์ ใกล้กรุงธากา ระหว่างการบินทดสอบ สายการบินได้นำเครื่องบินฟอกเกอร์ เอฟ-27 2 ลำของอินเดียนแอร์ไลน์มาประจำการแทน และได้ยืมดักลาส ดีซี-6 จากสภาคริสตจักรโลก ซึ่งต่อมาถูกแทนที่ด้วย ดักลาส ดีซี-6B รุ่นใหม่กว่า ที่เช่าจากโทรล์แอร์ เพื่อใช้ในการบินเส้นทางธากา-โกลกาตา"Airline directory up-dated – 1—Bangladesh Biman". Flight International. Vol. 101, no. 3302. 22 June 1972. p. 895. Archived from the original on 6 November 2013. ในเดือนมีนาคม ค.ศ. 1972 บังกลาเทศพิมานเริ่มให้บริการเที่ยวบินระหว่างประเทศด้วยเที่ยวบินรายสัปดาห์ไปยังลอนดอนโดยใช้เครื่องบินโบอิง 707 ที่เช่าจากบริติชคาลิโดเนียนhttp://www.flightglobal.com/pdfarchive/view/1972/1972%20-%200577.html  ในปีแรกของการดำเนินงาน บังกลาเทศพิมานให้บริการเที่ยวบิน 1,079 เที่ยวบินซึ่งมีผู้โดยสารมากกว่า 380,000 คน

 จุดหมายปลายทาง 

ณ เดือนมกราคม ค.ศ. 2023 สายการบินบังกลาเทศพิมานให้บริการเที่ยวบินไปยัง 25 จุดหมายปลายทาง โดย 17 เส้นทางเป็นเส้นทางระหว่างประเทศ 

 ฝูงบิน 
ณ เดือนมกราคม ค.ศ. 2023 สายการบินบังกลาเทศพิมานมีเครื่องบินประจำการในฝูงบินดังนี้:"Fleet Information". Biman Bangladesh Airlines. Retrieved 1 January 2023.
+ฝูงบินของสายการบินบังกลาเทศพิมานเครื่องบินประจำการคำสั่งซื้อผู้โดยสารหมายเหตุCY+Yรวมโบอิง 737-8006—12—150162โบอิง 777-300อีอาร์4—35—384419โบอิง 787-84—24—247271โบอิง 787-92—3021247298เดอ ฮาวิลแลนด์ แคนาดา แดช 8 คิว400 51——7474รวม211
# มอรีน ว็อบเบลวิทซ์
มอรีน ว็อบเบลวิทซ์  คือนางแบบแฟชั่นชาวฟิลิปปินส์ เธอเป็นลูกครึ่งฟิลิปปินส์-เยอรมัน และเป็นผู้เข้าแข่งขันที่ได้รับตำแหน่งชนะเลิศในฤดูกาลที่ 5 ของรายการเอเชีย เน็กซ์ ท็อป โมเดล
# เจ้าชายเรอเนแห่งบูร์บง-ปาร์มา
เจ้าชายเรอเนแห่งบูร์บง-ปาร์มา  พระโอรสในโรเบิร์ตที่ 1 ดยุกแห่งปาร์มา กับ อินฟันตามารีอา อังตอนีอาแห่งโปรตุเกส ต่อมาทรงอภิเษกสมรสกับ เจ้าหญิงมาร์กาเร็ตแห่งเดนมาร์ก  พระธิดาพระองค์สุดท้องและพระองค์เดียว ใน เจ้าชายวัลเดมาร์แห่งเดนมาร์ก กับ เจ้าหญิงมารีแห่งออร์เลอ็อง ทรงเป็นพระราชนัดดาใน พระเจ้าคริสเตียนที่ 9 แห่งเดนมาร์ก มีพระบุตร 4 พระองค์ รวมทั้ง สมเด็จพระราชินีอานาแห่งโรมาเนีย 
 เครื่องราชอิสริยาภรณ์ 
: 60px Knight Grand Cross of the Order of Saint Louis for Civil Merit.
: 60px Knight of the Order of the Elephant (09/06/1921).
# คันเร
คันเร  หรือ คันเรียว (Kanryō) คือ ตำแหน่งการเมืองชั้นสูงในญี่ปุ่นสมัยเจ้าขุนมูลนาย มักถือกันว่า เป็นผู้ช่วยของโชกุน และนับแต่ ค.ศ. 1349 มักมีคันเรสองคน คนหนึ่งประจำอยู่เคียวโตะ อีกคนอยู่คันโต

เดิมที ในช่วง ค.ศ. 1219 ถึง 1333 ตำแหน่งนี้เป็นอันเดียวกับโรกูฮาระทันไดรัฐบาลโชกุนคามากูระสงวนพื้นที่ส่วนหนึ่งในเคียวโตะไว้ให้ตนเอง เรียกว่า "โรกูฮาระ" พื้นที่นี้ยกให้ผู้แทนของรัฐบาลอยู่อาศัย โดยคาดหมายว่า ผู้แทนเหล่านี้จะช่วยปกปักรักษาผลประโยชน์ของรัฐบาล และผู้ดำรงตำแหน่งต้องประจำอยู่ในเคียวโตะ โดยตระกูลโฮโจครองตำแหน่งนี้แต่ฝ่ายเดียวเรื่อยมา จนกระทั่งมีการตั้งผู้ดำรงตำแหน่งนี้สองคน ให้ประจำทางเหนือคนหนึ่ง ทางใต้คนหนึ่ง ต่อมาในช่วง ค.ศ. 1336 ถึง 1367 ผู้ดำรงตำแหน่งดังกล่าวเรียก ชิตสึจิ (執事) คนแรกที่ได้ตำแหน่งนี้ คือ โค โนะ โมรานาโอะ

ครั้น ค.ศ. 1367 ซามูไรโฮโซกาวะ โยริยูกิ ได้รับแต่งตั้งเป็นคันเรประจำเคียวโตะ และเพื่อให้มั่นใจว่า เพื่อนร่วมงานของเขา โดยเฉพาะตระกูลฮาตาเกยามะและตระกูลชิบะ จะภักดีต่อเขา เขาจึงเสนอให้สมาชิกตระกูลทั้งสาม คือ โฮโซกาวะ ฮาตาเกยามะ และชิบะ ดำรงตำแหน่งคันเรร่วมกัน จึงเกิดคันเรสามคน แต่ใน ค.ศ. 1379 ขุนนางที่ทรงอำนาจเริ่มไม่พอใจวิธีการดังกล่าว จึงบีบให้เขาลาออก จากนั้น คันเรประจำเคียวโตก็ไม่ได้รับผิดชอบงานในฐานะผู้ช่วยโชกุนอีก เป็นแต่ทำตามคำสั่งของโชกุนในฐานะที่ปรึกษาและเจ้าหน้าที่บริหาร

เมื่อรัฐบาลโชกุนคามากูระล่มสลายลง ตำแหน่งโรกูฮาระทันไดก็ล้มเลิกไปด้วย อาชิกางะ ทากาอูจิ โชกุนที่ขึ้นมาใหม่ ได้จัดตั้งตำแหน่งคันเรประจำคันโตขึ้น จึงเกิดมีคันเรสำหรับเคียวโตะ และสำหรับคันโต นับแต่นั้น

หมายเหตุ

บรรณานุกรม
 
   ;;  OCLC 31515317
Sansom, George Bailey. (1961). A History of Japan: 1334-1615. Stanford: Stanford University Press. ;
# พระนางทันกย็อง
พระนางทันกย็อง (; 7 กุมภาพันธ์ 2030 – 27 ธันวาคม 2100) เป็นพระมเหสีพระองค์แรกในพระเจ้าชุงจง รัชกาลที่ 11 ในราชวงศ์โชซ็อน เป็นธิดาของชินซูกึน อดีตราชเลขาในรัชสมัยเจ้าชายย็อนซัน รัชกาลที่ 10 ซึ่งถูกสังหารในเหตุการณ์รัฐประหารพระเจ้าจุงจง เมื่อ พ.ศ. 2049 

หลังจากดำรงตำแหน่งได้เพียง 7 วันก็ถูกคณะรัฐประหารถอดออกจากตำแหน่งและถอดออกจากพระอิสริยยศรวมถึงเนรเทศออกจากพระราชวังเมื่อวันที่ 25 กันยายน พ.ศ. 2049 โดยอดีตพระมเหสีชินสิ้นพระชนม์ในรัชสมัยพระเจ้ามย็องจง รัชกาลที่ 13 เมื่อวันที่ 27 ธันวาคม พ.ศ. 2100 ขณะพระชนมายุได้ 70 พรรษา

กระทั่งถึงวันที่ 28 เดือน 3 ตามปีจันทรคติหรือตรงกับวันที่ 5 พฤษภาคม พ.ศ. 2382 เป็นปีที่ 15 ในรัชสมัยพระเจ้าย็องโจ พระราชาลำดับที่ 21 พระองค์ได้คืนพระอิสริยยศให้กับอดีตพระมเหสีชินให้เป็นพระนางทันกย็องดังเดิม
# โรงเรียนคอนสารวิทยาคม
โรงเรียนคอนสารวิทยาคม  เปิดสอนในระดับ มัธยมศึกษาตอนต้น และมัธยมศึกษาตอนปลาย ตั้งอยู่ที่ หมู่ 1 ถนนชุมแพ-หล่มสัก ตำบลทุ่งนาเลา อำเภอคอนสาร จังหวัดชัยภูมิ

 ประวัติ 
โรงเรียนคอนสารวิทยาคม ก่อตั้งขึ้นเมื่อ พ.ศ 2516 โดยกรมสามัญศึกษา (เดิม)ได้อนุมัติให้เปิดสอนในระดับมัธยมศึกษาตอนต้น เมื่อวันที่ 17พฤษภาคม 2516 มีนักเรียน 2 ห้องเรียน จำนวน 87 คน โดยอาศัยสถานที่โรงเรียนปริยัติธรรม วัดเจดีย์ เป็นสถานที่เรียนมี ครู 3 คน  โดยนายสาธร  ชาติอุดมพันธ์ ศึกษาธิการอำเภอคอนสาร ทำหน้าที่เป็นครูใหญ่ ต่อมากรมสามัญศึกษาได้แต่งตั้งนายเกษม  อุดมเศรษฐ์ ครูโทโรงเรียนยุพราชวิทยาลัย จังหวัดเชียงใหม่ มาดำรงตำแหน่งครูใหญ่คนแรก 
 พ.ศ. 2521 ได้ขยายพื้นที่ออกไปทางทิศใต้ โดยขอบริจาคพื้นที่วัดเกาะม่วงเพื่อปลูกสร้างบ้านพักครู 
 พ.ศ. 2523   ได้รับคัดเลือกเข้าโครงการโรงเรียนมัธยมศึกษาเพื่อพัฒนาชนบท รุ่นที่ 1 (มพช.1) 
 พ.ศ. 2527  ได้รับนุมัติให้เปิดสอนในระดับมัธยมศึกษาตอนปลาย 
 พ.ศ. 2529  เปิดโรงเรียนสาขาที่โนนคูณ เพื่อขยายโอกาสทางการศึกษา 
 พ.ศ. 2531  โรงเรียนสาขาที่ตำบลโนนคูณ แยกไปเป็น " โรงเรียนโนนคูณวิทยาคารรัชมังคลาภิเษก" 
 พ.ศ. 2536  เปิดโรงเรียนสาขาตำบลห้วยยาง 
 พ.ศ. 2542  โรงเรียนสาขาที่ตำบลห้วยยาง แยกไปเป็น " โรงเรียนห้วยยางวิทยาคม " 
 พ.ศ. 2547   เข้าร่วมโครงการหนึ่งอำเภอหนึ่งโรงเรียนในฝัน
 พ.ศ. 2549  ได้ผ่านการรับรองให้เป็นต้นแบบโรงเรียนในฝัน รุ่นที่ 1 

ปัจจุบันโรงเรียนคอนสารวิทยาคม ได้รับการสนับสนุนจากการไฟฟ้าฝ่ายผลิต (เขื่อนจุฬาภรณ์) และมีนายกษิดิศ  ปลื้มญาติ เป็นผู้อำนวยการโรงเรียนคอนสารวิทยาคม
# เกว็นโดลีน รัวอีส
เกว็นโดลีน แกลเล แซนด์ไรด์ รามอส รัวอีสhttp://www.philstar.com/fashion-and-beauty/779499/efren-ocampo-finds-his-perfect-muse-gwendoline-ruais http://www.philstar.com/entertainment/2014/03/26/1305083/body-talk-gwendoline-ruais เป็นนางแบบแฟชั่น, นักแสดง, นางงามชาวฟิลิปปินส์ และเป็นหนึ่งในผู้เข้าแข่งขันในฤดูกาลที่ 4 ของรายการเอเชีย เน็กซ์ ท็อป โมเดล

การประกวด
มิสยูนิเวิร์สฟิลิปปินส์ 2010
เธอได้เข้าร่วมประกวด โดยเธอได้หมายเลขประจำตัวคือ หมายเลข 13 และในการประกวด เธอก็สามารถผ่านเข้ารอบ 10 คนสุดท้ายได้ โดยที่ผู้ชนะในครั้งนั้นคือ วีนัส ราจ
มิสเวิลด์ฟิลิปปินส์ 2011
เธอได้เข้าร่วมประกวด โดยเธอได้หมายเลขประจำตัวเดิมก็คือ หมายเลข 13 และในการประกวด เธอก็สามารถพิชิตตำแหน่งมิสเวิลด์ฟิลิปปินส์มาได้ พร้อมกับรางวัล ชุดดีไซเนอร์ยอดเยี่ยมและรางวัลหุ่นสวยสุขภาพดี
มิสเวิลด์ 2011
เธอได้เป็นตัวแทนประเทศฟิลิปปินส์เข้าร่วมประกวดในครั้งนี้ และเธอก็สามารถคว้าตำแหน่ง รองอันดับ 1 มาได้ โดยที่ อิเวียน ซาร์กอส จากเวเนซุเอลาคว้ามงกุฎในปีนั้น
เอเชียเน็กซต์ท็อปโมเดล ฤดูกาลที่ 4
หลังจากนั้นมา เธอได้เข้าร่วมแข่งขัน โดยเป็นตัวแทนจากฟิลิปปินส์ ร่วมกับอไลซา มาลินาโอ และ จูเลียน ฟลอเรส ในการแข่งขันภาพถ่ายของเธอในแต่ละสัปดาห์ก็ไม่ได้สร้างความประทับใจให้กับกรรมการมากนัก เธอตกเป็น 2 คนสุดท้ายถึง 2 ครั้ง จนมาสัปดาห์ที่ 4 เธอก็ถูกคัดออกจากการแข่งขัน ร่วมกับอไลซา มาลินาโอ (ขอออก) โดยที่ผู้ชนะจากการแข่งขันคือ จิรัชญา เกตุคง จากประเทศไทย
# เสื้อกันฝน
เสื้อกันฝน  เป็นเสื้อกันน้ำหรือทนน้ำ โดยสวมใส่บริเวณส่วนบนของร่างกายเพื่อป้องกันผู้สวมใส่จากฝน ส่วนคำว่าเรนแจ็กเกต  ในภาษาอังกฤษบางครั้งใช้เรียกเสื้อกันฝนที่มีแขนยาวและยาวถึงเอว เรนแจ็กเกตอาจจับคู่กับกางเกงกันฝนเพื่อให้กลายเป็นชุดกันฝน เสื้อผ้ากันฝนอาจจะเป็นแบบชิ้นเดียว เช่น ชุดหมี เสื้อกันฝนนั้นเหมือนกับปอนโชกันฝน ซึ่งช่วยปกป้องผู้สวมใส่จากฝนและสภาพอากาศต่าง ๆ โดยไม่ต้องใช้มือ ซึ่งแตกต่างจากร่ม

เสื้อกันฝนสมัยใหม่ส่วนใหญ่ทำจากผ้ากันน้ำที่ระบายอากาศได้ เช่น กอร์เทกซ์ หรือไทเวก และไนลอนเคลือบสารกันน้ำที่ทนทาน (DWR) ผ้าและเมมเบรนเหล่านี้ช่วยให้ไอน้ำผ่านได้ ซึ่งทำให้เสื้อกันฝนนี้สามารถ 'ระบาย' ได้ และเหงื่อของผู้สวมใส่ก็สามารถระบายออกได้ ปริมาณน้ำฝนที่เสื้อกันฝนสามารถรองรับได้บางครั้งจะวัดเป็นหน่วยมิลลิเมตรของมาตรวัดน้ำ

 ประวัติยุคแรก 
thumb|ภาพคนเลี้ยงแกะพื้นเมืองอเมริกันสวมคาโพที (capote)

ตัวอย่างเสื้อกันฝนที่เก่าแก่ที่สุดเท่าที่มีการบันทึกไว้น่าจะเป็นผ้าคลุม/เสื่อหญ้าทอของเอิตซี เมื่อราว 3,230 ปีก่อนสากลศักราช

ชนพื้นเมืองอเมริกันอย่างชาวโอลเมกเป็นผู้คิดค้นยางเป็นครั้งแรกเมื่อก่อน 1,600 ปีก่อนสากลศักราช พวกเขาพัฒนาวิธีการสกัดน้ำยางยางไม้ธรรมชาติจากต้นยาง (Hevea brasiliensis) และบ่มน้ำยางยางไม้ให้เป็นยางที่ทำให้คงตัวโดยใช้สารประกอบซัลฟิวริกของพืชผักบุ้ง เพื่อสร้างผ้าทอกันน้ำชิ้นแรกของโลกที่ใช้ฝ้ายและเส้นใยพืชชนิดอื่น ๆ ผ้าเคลือบยางเหล่านี้ได้นำมาทำเป็นเสื้อคลุมกันน้ำ ซึ่งเป็นต้นเค้าโดยตรงของเสื้อกันฝนสมัยใหม่ รวมไปถึงเครื่องแต่งกายกันน้ำชนิดอื่น ๆ เช่น รองเท้า

ชนพื้นเมืองทางชายฝั่งแปซิฟิกตะวันตกเฉียงเหนือสวมเสื้อกันฝนและเสื้อผ้าอื่น ๆ ที่ทำจากสิ่งทอจากเปลือกไม้ซีดาร์ซึ่งขึ้นอยู่กับความแน่นของการทอ อาจมีเนื้อแน่นและกันน้ำได้ หรืออาจมีเนื้อนุ่มและสวมใส่สบาย

ในภูมิภาคตะวันออกและตะวันตกกลางของทวีปอเมริกาเหนือ ชนพื้นเมืองอเมริกันจำนวนมากใช้หนังที่ผ่านการทำตามกระบวนการจากสัตว์หลายชนิดเพื่อสร้างเครื่องนุ่งห่มกันน้ำ ซึ่งบางครั้งมีการปกคลุมด้วยพู่ เพื่อให้ร่างกายอบอุ่นและแห้ง โดยนอกจากจะมีหน้าที่เพื่อการตกแต่งแล้ว พู่ยังช่วยดึงน้ำออกจากส่วนหลักของเครื่องนุ่งห่มของพวกเขาเพื่อให้เครื่องแต่งกายนี้แห้งเร็วขึ้น
# มาซาฟูมิ เทราดะ
มาซาฟูมิ เทราดะ (ญี่ปุ่น: 寺田匡史, อังกฤษ: Masafumi Terada) เป็นนักกีฬาฟุตบอลชาวญี่ปุ่น เกิดเมื่อ 10 มกราคม ค.ศ. 1994 ที่เมืองฮิระโดะ จังหวัดนางาซากิ มาซาฟูมิเคยเป็นเพื่อนร่วมทีมคนสนิทของสิทธิโชค ภาโส นักฟุตบอลชาวไทยสมัยที่เล่นด้วยกันให้กับสโมสรฟุตบอลคาโงชิมะยูไนเต็ด ทีมในระดับเจลีก ดิวิชัน 3 ของญี่ปุ่นบทสัมภาษณ์จากนิตยสาร FourFourTwo

 ประวัติระดับสโมสร 
 ปี 2000-2005 สโมสรฟุตบอลอะกุรินิชิมะจิ
 ปี 2006-2008 สโมสรฟุตบอลนางาซากิ เรนโบว์
 ปี 2009-2011 โรงเรียนมัธยมปลายจังหวัดนางาซากิตอนเหนือ
 ปี 2012-2015 วิทยาลัยพลศึกษาคะโนะยะ
 ปี 2016- สโมสรฟุตบอลคาโงชิมะยูไนเต็ด
# คารอล ลัมบรีนอ
เจ้าชายเมอร์เซียแห่งโฮเฮนโซเลน  หรือ คาโรล ลัมบรีนอ พระราชโอรสพระองค์ใหญ่ใน สมเด็จพระเจ้าคาโรลที่ 2 แห่งโรมาเนีย กับพระสหาย ซีซิ ลามบริโน ทรงเป็นพระเชษฐาร่วมพระราชชนกใน สมเด็จพระราชาธิบดีมีไฮที่ 1 แห่งโรมาเนีย

 สาเหตุที่ไม่ได้ครองราชย์ 
ถึงแม้พระองค์จะได้รับพระอิสริยยศเป็น เจ้าชายแห่งโฮเฮนโซเลน พร้อมฐานันดร รอยัลไฮเนส แต่พระราชบิดาและพระราชมารดาของพระองค์มิได้เสกสมรสกันอย่างถูกต้องตามราชประเพณี ทำให้ตำแหน่ง พระมหากษัตริย์โรมาเนีย ตกเป็นของพระอนุชาร่วมพระราชบิดาคือ สมเด็จพระราชาธิบดีมีไฮที่ 1 แห่งโรมาเนีย

 เสกสมรส 
พระองค์เสกสมรสจำนวน 3 ครั้ง มีพระบุตร 2 คน
 พระนาม 
พระองค์เป็นเจ้าชายแห่งโรมาเนีย เจ้าชายแห่งโฮเฮนโซเลน แต่ทรงประสงค์ใช้พระนาม คาโรล ลามบริโน ซึ่งเป็นนามสกุลของพระมารดาพระองค์
 อ้างอิง 

ม
ม
# ดีน เฮอร์เบิร์ต
ดีน เฮอร์เบิร์ต  เป็น นักพัฒนาซอฟต์แวร์ และ นักพัฒนาวิดีโอเกมชาวออสเตรเลีย และที่รู้กันว่าเขาสร้างเกมแนว rhythm ในเกมชื่อว่า osu! นอกจากนี้ เขายังพัฒนา puush  ซึ่งเป็นบริการโฮสต์ไฟล์รูปภาพ
# ฟุตซอลชิงแชมป์อเมริกาเหนือ
ฟุตซอลชิงแชมป์อเมริกาเหนือ หรือคองคาแคฟ ฟุตซอลแชมป์เปี้ยนชิพเป็นการแข่งขันฟุตซอลนานาชาติซึ่งจัดขึ้นโดยสมาพันธ์ฟุตบอลอเมริกาเหนือ อเมริกากลาง และแคริบเบียน(คอนคาแคฟ-CONCACAF)ถูกจัดครั้งแรกในปี 1996และจัดการแข่งขันขึ้นทุกๆ 4ปี

ผลการแข่งขัน
ปีเจ้าภาพชิงชนะเลิศชิงอันดับ 3ชนะเลิศผลการแข่งขันอันดับที่ 2อันดับที่ 3ผลการแข่งขันอันดับที่ 41996รายละเอียดกัวเตมาลาซิตีกัวเตมาลา7 – 33 – 12000รายละเอียดซานโฮเซคอสตาริกา2 – 05 – 12004รายละเอียดเฮเรเดียคอสตาริกา2 – 012 – 52008รายละเอียดกัวเตมาลาซิตีกัวเตมาลา3 – 3 (a.e.t.) 5 – 3 (pen)7 – 12012รายละเอียดกัวเตมาลาซิตีกัวเตมาลา3 – 26 – 4   (a.e.t.)2016รายละเอียดซานโฮเซคอสตาริกา4 – 03 – 2

รางวัลทั้งหมด
1  30142  20243  11134  04045  01126  0011 Total 66618

การเข้าร่วม

1st — ชนะเลิศ
2nd — อันดับที่ 2
3rd — อันดับที่ 3
4th — อันดับที่ 4
5th-8th — อันดับที่ 5-8
Q — ผ่านรอบคัดเลือก
 •  — ไม่ผ่านรอบคัดเลือก
   — เจ้าภาพ

 ทีม 1996(6) 2000(8) 2004(8) 2008(8) 2012(8) 2016(8) ปี  • • • • 7th 6th 2  5th1st3rd 6th1st1st 6 2nd2nd2nd2nd 5th4th 6  • • • • • 7th 1  6th • • • • • 1 4th • •1st2nd3rd 4  • • 8th • • • 1  • • • 8th • • 1  • • • • • 8th 1 3rd4th4th 5th4th 5th 6  • 6th • • • • 1  • 8th • • • • 1  • • 5th4th3rd2nd 4  • 7th • • • • 1  • • • • 8th • 1  • 5th 7th • • • 2  • • 6th 7th • • 2 1st3rd1st3rd 6th • 5

สถิติทั่วไป (การแข่งขันรอบสุดท้าย)
อันดับทีมเข้าร่วมแข่งชนะเสมอแพ้ได้เสียต่างแต้ม1625202313254+7856252214358342+414536271251010879+29414625113119589+637541910366357+63064188466761+625713102511–638261052332–939261052848–20310261051737–2031113102814–611213003522–1701313003624–1801412002510–501513003213–1101613003322–1901713003823–1501813003730–230

อัปเดตเมื่อพฤศภาคม 2016:
# พอล-ฟิลิป โฮเอินโซลเลิร์น
พอล-ฟิลิป โฮเอินโซลเลิร์น  เป็นโอรสคนแรกของเจ้าชายเมอร์เซียแห่งโฮเฮนโซเลน กับเฮเลา พระชายาคนแรก เป็นหลานปู่คนแรกของคาโรลที่ 2 แห่งโรมาเนีย เป็นหลานอาคนแรกของมีไฮที่ 1 แห่งโรมาเนีย แต่โรมาเนียได้เปลี่ยนแปลงการปกครองแล้ว พระบรมวงศานุวงศ์ไม่มีสิทธิ์ครองราชย์แต่สามารถพำนักและปฏิบัติพระราชกรณียกิจได้ดังเดิมในฐานะพระราชวงศ์ พอลเองก็เช่นกัน ทำให้ประชาชนทั่วไปยกย่องให้เป็น เจ้าชายแห่งโรมาเนีย
# โฟรินต์ฮังการี
โฟรินต์ (สัญลักษณ์: Ft; โค้ต: HUF) เป็นสกุลเงินของ ประเทศฮังการี ตั้งแต่ปี ค.ศ. 1946 โดยที่ หนึ่งโฟรินต์แบ่งออกเป็น 100 Fillér (ปัจจุบันถูกยกเลิกไปแล้ว)
 เหรียญและธนบัตร 
เหรียญที่ใช้ได้แก่ เหรียญ 5, 10, 20, 50, 100 และ 200 โฟรินต์ ธนบัตรที่ใช้ได้แก่ ธนบัตร 500, 1000, 2000, 5000, 10000 และ 20000 โฟรินต์
 รายชื่อธนบัตรแบบปัจจุบัน 
ธนบัตรทุกฉบับมีขนาด 154 × 70 mm ทุกขนาด

+ แบบปัจจุปันจำนวน ภาพ สีหลักแบบธนบัตร แบบแรก แบบล่าสุด ด้านหน้า  ด้านหลัง  ด้านหน้า  ด้านหลัง 500 โฟรินต์200px200px ส้ม และ น้ำตาล prince sovereign Francis II Rákóczi Castle of Sárospatakแบบปี 1998แบบปี 2013 1000 โฟรินต์200px200px ฟ้า King Matthias Corvinus the Hercules Fountain from the Castle of Visegrádแบบปี 1998แบบปี 2015 2000 โฟรินต์200px200px น้ำตาล prince sovereign Gabriel Bethlen Viktor Madarász painting "Gábor Bethlen among his scientists"แบบปี 1998แบบปี 2013 5000 โฟรินต์200px200px เหลือง count István Széchenyi the Széchenyi Mansion in Nagycenkแบบปี 1999แบบปี 2009 10000 โฟรินต์200px200px แดง และ ฟ้า King Stephen I view of Esztergomแบบปี 1997แบบปี 2014 20,000 โฟรินต์200px200px เทา และ reddish Ferenc Deák the old House of Representatives in Pestแบบปี 2001แบบปี 2015
# ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2015 นัดชิงชนะเลิศ
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2015 นัดชิงชนะเลิศ เป็นแมตช์ฟุตบอลที่จัดขึ้นในวันที่ 30 มิถุนายน พ.ศ. 2558 ที่ เอเดน อาเรนา ในเมือง ปราก, ประเทศสาธารณรัฐเช็ก, และตัดสินหาทีมชนะเลิศของ ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2015. สวีเดน ชนะครั้งแรกของพวกเขาหลังเอาชนะ โปรตุเกส 4–3 ใน การดวลลูกโทษ, หลังจากผลเสมอแบบไม่มีประตูเกิดขึ้น.

เส้นทางสู่นัดชิงชนะเลิศ
สวีเดนรอบโปรตุเกสคู่แข่งขันผลการแข่งขันรอบแบ่งกลุ่มคู่แข่งขันผลการแข่งขัน2–1นัดที่ 11–00–1นัดที่ 20–01–1นัดที่ 31–1
| style="background:#c1e0ff;"|ตารางคะแนน
| colspan="2" style="text-align:center;"|

|}
|- style="vertical-align:top; background:#c1e0ff;"
|คู่แข่งขัน
|ผลการแข่งขัน
||รอบแพ้คัดออก
|คู่แข่งขัน
|ผลการแข่งขัน
|-
|align=left|
||4–1
| style="background:#c1e0ff;"|รอบรองชนะเลิศ
|align=left|
|5–0
|}

รายละเอียดแมตช์

 GK 1 Patrik CarlgrenRB 2 Victor Lindelöf  CB 3 Alexander MiloševićCB 4 Filip Helander   LB 5 Ludwig AugustinssonCM 7 Oscar Hiljemark (กัปตัน)CM 6 Oscar LewickiRW 8 Abdul KhaliliLW 16Simon Tibbling   CF 10John GuidettiCF 11Isaac Kiese Thelinตัวสำรอง:DF 17Joseph Baffo    MF 20Robin Quaison   ผู้จัดการทีม:Håkan Ericson300px GK 1 José SáRB 2 Ricardo EsgaioCB 4 Paulo OliveiraCB 3 Tiago IloriLB 5 Raphaël GuerreiroDM 6 William CarvalhoRW 23João MárioAM 10Bernardo SilvaLW 8 Sérgio Oliveira (กัปตัน)   CF 21Ricardo Pereira   CF 18Ivan Cavaleiro   ตัวสำรอง:MF 20Tozé   FW 11Iuri Medeiros   FW 9 Gonçalo Paciência   ผู้จัดการทีม:Rui Jorge

ผู้ช่วยผู้ตัดสิน:
Paweł Sokolnicki (โปแลนด์)
Tomasz Listkiewicz (โปแลนด์)
ผู้ตัดสินที่สี่:
Clément Turpin (ฝรั่งเศส)
ผู้ช่วยผู้ตัดสินหลังประตู:
Paweł Raczkowski (โปแลนด์)
Tomasz Musiał (โปแลนด์)
# อะเลคซันดร์ ซูโวรอฟ
อะเลคซันดร์ วาซีลเยวิช ซูโวรอฟ  เป็นผู้บัญชาการทหารชาวรัสเซีย เป็นผู้ที่ได้รับการยกย่องให้เป็นวีรชนของชาติ นอกจากนี้ซูโวรอฟยังเป็นถึงเคานต์แห่ง Rymnik, เคานต์แห่งจักรวรรดิโรมันอันศักดิ์สิทธิ์, เจ้าชายแห่งอิตาลี, และเป็นจอมพลสูงสุดแห่งรัสเซียคนสุดท้าย

ซูโวรอฟเกิดที่มอสโกใน ค.ศ. 1729 เมื่อตอนที่เขายังหนุ่ม เขาศึกษาเรื่องราวเกี่ยวกับประวัติศาสตร์ทางทหาร และต่อมาเมื่อตอนที่เขาอายุ 17 ปีเขาได้เข้าร่วมกับกองทัพจักรวรรดิรัสเซีย โดยในช่วงสงครามเจ็ดปี เขาได้รับการเลื่อนยศเป็นพันเอกใน ค.ศ. 1762 ต่อมาเขาได้เข้าร่วมในสงครามกบฏสหพันธ์บาร์ ใน ค.ศ. 1768 ซูโวรอฟสามารถยึดนครกรากุฟ และมอบความพ่ายแพ้ให้โปแลนด์ที่ Lanckorona และ Stołowicze นำมาสู่การแบ่งโปแลนด์ เขาถูกเลื่อนยศเป็นนายพลและต่อสู่ต่อในสงครามรัสเซีย-ตุรกี (ค.ศ. 1768–1774) โดยได้ชัยชนะที่ Kozludzha และถูกเลื่อนยศเป็น พลเอกทหารราบ ใน ค.ศ. 1786 เขายังได้บัญชาการในช่วงสงครามรัสเซีย-ตุรกี (ค.ศ. 1787–1792) และได้ชัยชนะที่ Rymnik และ Izmail หลังจากนั้น เขายังได้เป็นเคานต์ทั้งในจักรวรรดิรัสเซีย และ จักรวรรดิโรมันอันศักดิ์สิทธิ์ นอกจากนี้ ซูโวรอฟยังปราบปรามการก่อการกำเริบกอช์ชูชกอ ใน ค.ศ. 1794 ที่ Maciejowice และ เข้าโจมตีกรุงวอร์ซอ

 แหล่งข้อมูลอื่น 

 Alexander V. Suvorov: Russian Field Marshal, 1729–1800
 Speed, Assessment, and Hitting Power: Suvorov's Art of Victory 
 Suvorov military museum in Saint Petersburg
 Suvorov's home and family 
 Suvorov – the one man who could have stopped Bonaparte
 Aleksandr Suvorov: Count of Rymniksky and Prince of Italy
 Alexander Suvorov: The Science of Victory (Untranslated)

อ
หมวดหมู่:จอมพลสูงสุด
หมวดหมู่:บุคคลในคริสต์ศตวรรษที่ 18
หมวดหมู่:บุคคลจากมอสโก
หมวดหมู่:บุคคลในสงครามปฏิวัติฝรั่งเศส
หมวดหมู่:ทหารในสงครามปฏิวัติฝรั่งเศส
หมวดหมู่:ผู้ได้รับพัวร์เลอเมรีท (ชั้นทหาร)
หมวดหมู่:เคานต์ในจักรวรรดิรัสเซีย
หมวดหมู่:เคานต์ในจักรวรรดิโรมันอันศักดิ์สิทธิ์
# หม่อง เส่ง เป
หม่อง เส่ง เป  เป็นนักวิ่งระยะสั้นชาวพม่า เขาเข้าร่วมการแข่งขันกีฬาโอลิมปิกฤดูร้อน 1948 ในประเภท100 เมตร ชาย